****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Ak čosi prežívaš . . . tak sa pritúľ k  Ježišovi ! ! !*

*Ak máte strach, pritúľte sa k vystrašenému Ježišovi.*

*Ak ste nahnevaní, pritúľte sa k nahnevanému Ježišovi.*

*Ak sa cítite byť odmietnutí, pritúľte sa k odmietanému Ježišovi. Ak sa cítite osamelí, pritúľte sa k osamelému Ježišovi. Takto jeho utrpenie vykúpi vaše utrpenie*

*a napriek všetkému vám dá silu napredovať!*

 *Páter Elias Vella*

Minulú nedeľu ste v Zjavení apoštola Jána v druhom čítaní počuli o tom, že Boh robí všetko nové. Nové nebo aj novú zem. O tom, že bude naozaj medzi nami prebývať, že budeme jeho ľudom a on našim Bohom. A že nám zotrie z očí každú slzu a už nebude smrti, ani žiaľu, ani náreku, ani bolesti viac nebude, lebo prvé sa pominulo ! ! ! Najbližší štvrtok si pripomenieme Ježišovo triumfálne vystúpenie do neba. Návrat k Otcovi, odkiaľ k nám prišiel. Vždy má v tomto opise udalostí osloví jedno: Apoštoli sa natešení vrátili do Jeruzalema, do chrámu a chválili Boha. Zamysleli ste sa, že prečo tomu tak bolo ? Veď od nich odišiel ich majster a Pán. Najlepší Človek, Bohočlovek ich života ! Ten, čo všetko zmenil a dokáže zmeniť. Odpoveďou je Ježišov prísľub ešte pred Veľkou Nocou a vlastnou smrťou: „ Vy budete žialiť a nariekať a svet sa bude radovať! Ale ja váš smútok premením na radosť! Pri Ježišovej smrti boli všetci v šoku a smútku i bolesti. No potom prišlo zmŕtvychvstanie a 40 dní sa im zjavoval a uisťoval ich, že je to on. Ich srdce sa menilo, uzdravovalo, zakúšalo novú a neopísateľnú radosť i nádej. Všetko to, čo tento Ježiš povedal je pravda. Splnilo sa do bodky každé jeho slovo ! Radosť po nanebovstúpení bola akousi pečiatkou na celý jeho verejný život. Určite aj preto sa s takou odvahou a pokojom stavali prví kresťania do Kolosea pred dravé a vyhladované šelmy, keď si mohli zachrániť život na zemi zrieknutím sa viery v Krista. Podstúpili radšej ťažkú až brutálnu smrť, lebo ich srdcia, ich životy boli zmenené. Dostali radosť, ktorú im nik a nič, ani ťažká smrť nemohli zobrať. Toto je cesta do neba aj pre teba, aj pre mňa. Nechať sa premeniť Ježišom. Celý a celkom. Otvoriť sa pre jeho radosť a  nádej. A potom sa aj pre nás otvorí nebo. Ťahajme, povzbudzujme, pritúľme sa smelo k Ježišovi. Oplatí sa to vždy.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * 1. ohlášky: Sviatosť manželstva chcú prijať snúbenci: Daniel Sedlák z Farnosti Prešov - Solivar a Alžbeta Bombíková z Farnosti Kokošovce – filiálka Dulova Ves č. 54. Kto by vedel o manželskej prekážke je povinný to hlásiť na fare.
* Prikázaný sviatok a výročie: Vo štvrtok 26. 5. je cirkevne prikázaný sviatok nanebovstúpenia Pána a v nedeľu 29.5. je 11. výročie konsekrácie Kostola sv. Michala v Dulovej Vsi. Zasväťme sviatky pokojom a účasťou na celej sv. omši.
* Prosebné dni: Pondelok, utorok a streda v tomto týždni sú prosebnými dňami za úrodu. Nezabúdajme, Kto dáva vzrast a úrodu námahe našich ľudských rúk . . .
* 25. roční manželskí jubilanti: Všetky manželské páry, ktoré si v našej farnosti pripomínajú v tomto roku 25. výročie sobáša sú pozvané na špeciálne požehnanie, ktoré im chce udeliť pri sv. omši v Košiciach otec arcibiskup Mons. Bernard Bober v nedeľu 26. júna 2022 o 15 hod. kto má o túto slávnosť požehnanie a spĺňa rok sobáša 1997 nech sa nahlási osobne, alebo emailom na farskom úrade do 29. mája.
* Májová pobožnosť: Začína sa mesiac máj. Loretánske litánie budú spievanou alebo recitovanou formou vždy o 18 hod., tam kde je sv. omša, tam kde nie je, podľa zvyku – ale tiež sa odporúčame zísť v kostole, v nedeľu budú popoludní o 14 hod.
* Birmovanci: Stretnutie budú mať obe skupinky v Dulova Vsi aj Kokošovciach hneď po sv. omšiach v piatok 27.5. v kostole.
* Rómovia: Katechézy rómov pokračujú v stredu 25.5. o 16 h. Príďte všetci, prosím!
* Adorácia: V stredu 25.5. v Žehni od 17.30 h, vo štvrtok 26.5. od 16.30 v Lesíčku, v piatok 27.5. od 17.15 h v Kokošovciach.
* Zbierka: Na budúcu nedeľu 29. mája je pravidelná Zbierka na katolícke masmédiá. Za Váš milodar úprimné Pán Boh zaplať.
* Prosba kurátorom : Prosíme kurátorov a kostolníkov jednotlivých kostolov, aby do 12. júna pripravili na kontrolu aktuálny inventár všetkých mobilných a nemobilných predmetov jednotlivých kostolov*...(kalichy, rúcha, knihy, sochy, lavice, lavičky, skrátka to čo tvorí súčasť vybavenia interiéru)* Tento inventár treba vyhotoviť v troch kópiách a podpísať kurátormi aj kostolníkom *(- čkou*). Ďakujeme za pomoc a dôslednosť!
* Liturgické okienko : Pri žehnaní so Sviatosťou Oltárnou všetci prítomní kľačia na dvoch kolenách. Ľudia so zdravotným znevýhodnením sedia v predklone. Keď prídem počas žehnanie do kostola, nechodím a nehľadám si miesto, ale tiež pokľaknem pred Sviatosťou Oltárnou. Tak prejavujeme poklonu Ježišovi Kristovi!
* Poďakovanie: Ďakujem p. kaplánovi Štefanovi za prípravu detí aj samotnú slávnosť. Pani kantorke Alenke, speváčkam, tým, čo zdobili a všetkým ostatným za akúkoľvek pomoc pri dnešnej slávnosti 1. sv. prijímania. Nech ste šťastní všetci!

*Pokojný veľkonočný čas Vám  žehnajú Vás + + kaplán Štefan a farár Ľubik*KOKOŠOVCE - Program bohoslužieb6.VEĽKONOČNÝ TÝŽDEŇ (23.5.2022 – 29.5.2022)

|  |  |  |  |  |  |
| --- | --- | --- | --- | --- | --- |
| 23.5. | PO | *Utorok po 6. veľkonočnej nedeli* | KOKOŠOVCE | 7.00 | + Michal |
| Dulova Ves | 18.00 | + Ján *č.140* |
| 24.5. | UT | *Utorok po 6. veľkonočnej nedeli* | KOKOŠOVCE | 18.00 | + Eva Ňakatová *č.284* |
| 25.5. | STR | *Zo zajtrajšej slávnosti* | Žehňa | 18.00 | ZBP Helena a Ján *č.118* |
| Zlatá Baňa | 18.00 | ZBP Ján s rod. |
| 26.5. | ŠT | *Nanebovstúpenie Pána, Slávnosť* | Dulova Ves | 18.00 | ZBP Mária, Juliana, Pavol, Anna *č.134* |
| KOKOŠOVCE | 18.00 | ZBP r. Krajňákova, Dvorožňákova a Šmigova *č.60* |
| Lesíček | 17.00 | *Sv. omša Za Boží ľud farnosti* |
| 27.5. | PIA | *Piatok po 6. veľkonočnej nedeli* | Dulova Ves*Birmovanci 18.30* | 18.00 | + Jozef a ost. rod. Jurkovej, Mihaľovej a Pustej *č.42* |
| KOKOŠOVCE*Birmovanci 18.45* | 18.00 | ZBP František s rod. *č.165* |
| 28.5. | SO | *Sobota po 6. veľkonočnej nedeli* | Dulova Ves | 8.00 | Za všetkých dobrodincov kostola |
| *S nedeľnou platnosťou* | KOKOŠOVCE | 18.00 | ZBP Filip, Paulínka a celá rod. Vaškova *č.64* |
| 29.5. | NE | *7. veľkonočná nedeľa* | Dulova Ves | 8.30 | Poďakovanie za 65 r. manžel. Mária a Štefan *č.48* |
| KOKOŠOVCE | 10.30 | ZBP rod. Chovancova *č.294* |
| Zlatá Baňa | 9.00 | ZBP Ján , Veronika, Anna *č.103* |
| Žehňa | 10.00 | ZBP Irena *Abr. 113* |
| Lesíček | 11.00 | *Sv. omša - Úmysel od ľudí* |

*„Priateľstvo je jeden z najväčších darov, ktoré nám Boh dal. V istom zmysle priatelia majú jedno srdce. Spoločne prežívajú všetky radosti aj trápenia. Práve v tomto pocite spolupatričnosti spočíva vzácnosť nášho priateľstva. Pán Ježiš nás nazýva priateľmi. Preto čokoľvek, čo zarmucuje Ježiša,* *by malo zarmucovať aj nás. A čo ho teší, by malo tešiť aj nás.“*  Slovo medzi nami, 20.5.2022Majú sa dať noví kresťania, ktorý prišli z pohanstva obrezať, alebo nie?Ťažká dilema pre prvotnú cirkev a jej predstaviteľov, apoštolov.*„ Apoštoli a starší sa zišli a skúmali túto vec.“ (Sk 15,6)* Bola to kontroverzná záležitosť. „Pánova cesta“ vyšla zo židovského náboženstva. No v evanjelium uverili naozaj aj pohania. A tak prišli aj prvé ťažké výmeny názorov, ktorým dominovala otázka: mali by sa dať aj pohania obrezať? Tento spor o obriezke sa vystupňoval do tej miery, že Pavol a Barnabáš sa s touto otázkou vydali na päťstokilometrovú púť z Antiochie do Jeruzalema.  Obe strany mali rozumné argumenty. No ani jedna z nich nedovolila, aby táto otázka rozdelila prvotnú Cirkev. Apoštoli a starší sa zišli a spoločne vec skúmali, preštudovali a prehodnotili. A potom sa spolu aj modlili. Dokázali si zachovať jednotu a nám tak dali príklad, ako sa máme zachovať v podobných situáciách. Hľadanie riešení pri problémoch, ktoré môžu spôsobiť konflikt, alebo nás rozdeliť, si vyžaduje trpezlivosť. Tá ním pomáha uchovať si pokoj a vieru, že Boh bude riadiť naše diskusie. Vyžaduje si to aj isté sebaovládanie – treba pozorne počúvať, čo sa nám snaží druhá strana povedať, no a to bez toho, aby sme jej skákali do reči alebo jej argumenty brali na ľahkú váhu. Keď sa aj ty ocitneš v podobnej situácii, spomeň si, že ten istý Duch, ktorý priviedol apoštolov k riešeniu ich problémov, žije aj v tebe. A prináša mnohoraké ovocie: dáva ti trpezlivosť a schopnosť dopriať si dosť času na premyslenie; pokoj, vďaka ktorému si dokážeš vypočuť aj odlišný názor; a sebaovládanie, aby si nestratil nervy a nevyriekol neuvážené slová. Popros Ducha Svätého, aby v tebe nechal toto ovocie dozrieť. V spytovaní svedomia sa zameraj na trpezlivosť, pokoj a sebaovládanie. V konfliktných situáciách sa zastav a popros Ducha o milosť priniesť potrebné ovocie. Načúvaj jeho hlasu – i počúvaním toho, čo ti hovorí druhý človek. Hľaď na blížneho tak, ako naň hľadí sám Boh. maj sa na pozore pred kritickými myšlienkami, zlosťou alebo zahľadenosťou do seba. Nesúď unáhlene ľudí, ktorí s tebou nesúhlasia. Nauč sa rýchlo odpúšťať. A najmä sa vždy usiluj o jednotu, tak ako to robili Pavol a Barnabáš. Aj keby to malo znamenať, že sa musíš vydať na dlhú a nepohodlnú cestu. Duchu Svätý, daj, aby pri mojom úsilí o jednotu vo vzťahoch dozrievalo vo mne tvoje ovocie.“ *Slovo medzi nami, 18. máj 2022* |